Lav et referat af nedenstående tekst:

Tekst:
Der er kræmmere i massevis, fadøl og honning til billige penge. For første gang i to år er der både byfest og marked på programmet i Nordjylland. Og det giver travlhed hos ordensmagten. Nordjyllands Politi har haft meget at se til det seneste døgn - og de kan forvente endnu mere arbejde de næste par dage. Ekstra personale Der forventes at komme mange mennesker til de to arrangementer, derfor har politiet været nødsaget til at sætte ekstra personale ind. - Vi har sendt flere folk til dertil. Simpelthen for at være forebyggende, siger vagtchef ved Nordjyllands Politi, Thomas Ottesen. Både Sindal Marked og Vester Hornum byfest startede med et brag torsdag. Mange mennesker mødte op, og det betød, at der var nok at lave for det ekstra personale. Betjentene forhindrede flere slagsmål, optøjer og gadeuorden. Derudover blev tre billister, der angiveligt kørte fra begivenhederne, taget med for høj promille. Vester Hornum byfest og Sindal Marked fortsætter arrangementet indtil søndag.

Referat:
Politiet fik travlt på arrangementernes første dag.